Publication: Magyar Közlöny
Issue: MK-2009-161 (Year: 2009, Number: 161)
Era: 2004-2010
Section: A külföldi bizonyítványok és oklevelek elismerésérõl szóló 2001. évi C. törvény 60/B. § (2) bekezdésének b) pontjában
Paragraph Index: 323

(8) Az Art. 24/A. § (2) be kez dé se he lyé be a kö vet ke zõ ren del ke zés lép: „(2) Az adóhatóság az adószám alkalmazásának felfüggesztésérõl határozattal dönt, a határozat elleni fellebbezést a közléstõl számított 15 napon belül lehet elõterjeszteni. A fellebbezést az ügy összes iratával a felettes szervhez a fellebbezés megérkezésétõl számított 8 napon belül kell felterjeszteni, kivéve ha az adóhatóság a megtámadott határozatot a fellebbezésnek meg fele lõen módosítja, visszavonja, kijavítja vagy kiegészíti. A felettes szerv a fellebbezésrõl 15 napon belül dönt és az ügy iratait haladéktalanul visszaküldi az adóhatóságnak. Az adóhatóság a jogerõre emelkedés megállapítását követõ napon megkeresi a cégbíróságot, illetve az egyéni vállalkozók nyilvántartását vezetõ szervet a felfüggesztés tényének és kezdõidõpontjának cégjegyzékbe, illetve az egyéni vállalkozók nyilvántartásába való bejegyzése, érdekében, továbbá a felfüggesztésrõl értesíti az adózó nyilvántartását vezetõ egyéb szervet. Ha a felfüggesztés elrendelésére az (1) bekezdés a)–d) pontjai alapján került sor, az adóhatóság a cégbíróság megkeresésével egyidejûleg tör vényességi felügyeleti eljárást, illetve az ismeretlen székhelyû cég megszüntetése iránti eljárást kezdeményez.”

Source: https://magyarkozlony.hu/hivatalos-lapok/31924e95a3c65519028d8611cca53abad0c1705a/dokumentumok/0c7456f07628317a75f0e7d259af52bb156ef394/letoltes